Subject: Suurenenud turvariskiga spordiüritus (Kesk-Eesti Romuring 2026) 16. mai 2026
From: "Annely Grazer" <[email-masked]>
To: "Politsei- ja Piirivalveamet" <[email-masked]>,PÄA Lääne <[email-masked]>
Date: Mon, 13 Apr 2026 12:24:48 +0300

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere

MTÜ MJ MOTORS esitas Türi Vallavalitsusele spordivõistluse korraldamise
loa taotluse 16. mail 2026 Türi linnas Vabriku puiestee 10 kinnistul
romuautode võidusõidu korraldamiseks.

Türi Vallavalitsuse hinnangul kvalifitseerub romuautode võidusõit
spordiseadus § 20 lõike 3 punktide 2 ja 3 alusel suurenenud turvariskiga
spordiürituseks. Üritusega kaasneb kõrgendatud turvarisk, kuna tegemist on
autospordiüritusega, mis toimub selleks mitte ette nähtud alal ning
üritusel kavandatakse alkohoolsete jookide pakkumist ja jaemüüki. Riski
suurendab ka eeldatav suur pealtvaatajate arv (korraldaja hinnangul
200-2000 inimest), mis tõstab õnnetuste tekkimise tõenäosust.

Loa taotluse menetluses on vallavalitsusele esitatud turvaplaan (manuses),
milles on hinnatud ürituse korraldamise võimalikke riske.

Türi Vallavalitsus annab ürituse korraldamiseks loa tingimusel, et
korraldaja tagab:

2.1. osalejate ja pealtvaatajate turvalisuse vastavalt esitatud
turvaplaanile;

2.2. meditsiinilise abi kättesaadavuse;

2.3. päästesõidukite juurdepääsu;

2.4. ohutu parkimise korralduse.

Võistlusele registreeritakse piiratud arv osalejaid ning nii sõitjad kui
ka sõidukid peavad vastama võistlusjuhendi nõuetele.

Üritus korraldatakse eravalduses  ning korraldaja on märkinud, et kinnistu
omanik on andnud suulise nõusoleku kinnistu kasutamiseks. Korraldaja on
romuautode võidusõiduüritusest teavitanud Päästeametit (Türi
päästekomandot).

Üritusel on tagatud meditsiiniline valmisolek (ALRE OÜ, rg-kood 12753957),
turvalisuse ja sisekorra tagab INGLIVALVE OÜ (rg-kood 11464837) ning
kaasatud on Mittetulundusühing Vahastu Vabatahtlik Päästekomando (rg-kood
80398896). Piletimüük toimub sissepääsudes ning võistkondade toetajate
eraldamine piletimüügi kaudu ei ole vajalik. Pealtvaatajate parkimine on
korraldatud eraldi kinnistu erinevatel aladel ning külastajaid
teavitatakse parkimiskorraldusest.

Üritusel ei kasutata pürotehnilisi vahendeid.

Kas amet kooskõlastab  romuautode võidusõidu korraldamise taotluse ning
kas ametil on lisatingimusi korraldajale?

Lugupidamisega

Annely Grazer

majandusosakonna juhataja

5322 9242 [email-masked]